La Bibia piemontèisa/Testament Vej/Salm/Salm 82


Salm

82. A l’é Nosgnor ch’a pressied la cort dël cel 

 Ël Salmista a figura Nosgnor ch’a stà a la presidensa ëd “la ciambreja d’El”, andoa ch’a acusa “ij dé” d’avèj mancà ‘d mandé anans la giustissia an sla tèra. Nosgnor a pronunsia soa sentensa contra ‘d lor e a-j nunsia ch’i meuireran tanme tùit ij mortaj. Apress d’esse stàit testimòni ëd costa sen-a, ël Salmista a 'nvoca Nosgnor ch’a stabilissa sò giust domini an sla tèra. 

Un salm d’Asaf. A l’é Nosgnor ch’a pressied la cort dël cel; a l’é chiel ch’a pronunsia sò giudissi an mes dij dio e a-j rimprocia: “Fin-a a quand i giudicreve contra giustissia për dé ‘d protession a ‘d colpèivol malfasent? [Intërludi]

Rende, pitòst, giustissia ai pòver e a j’orfanin; sostnì ij dirit ëd coj ch’a son acablà e ch’a l’han nen. Liberé ij pòver ch’a-i é gnun ch’a-j giuta, salveje da le man ëd la gent maléfica. Sti giudes, contut, a san nen: a son na massa d’ignorant! A van an gir ant lë scur, damentre che tut ël mond a l’é socrolà fin-a da soe fondassion. Av pias ch’av diso: “Vojàutri i seve ‘d divinità; i seve ij fieuj dël Pì-Àut”. Contut i meuirereve tanme tuti j’àutri mortaj, i tombreve giù  coma ch’a son drocà tuti j’àutri governant”. Nosgnor! Àlvte e giùdica la tèra, përchè tùit ij pòpoj a son ij tò.

Nòte 

Bibia
Testament Vej
Salm